Nafarroako Parlamentuko Mahaiak, 2017ko abenduaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Doménech Linde andreak aurkeztutako galdera, 2015etik 2017ra bitarte eskatutako eta onartutako eszedentziei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko abenduaren 18an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro talde parlamentarioari atxikita dagoen Mónica Doménech Linde andreak, Legebiltzarreko Erregelamenduan ezarritakoaren babesean, honako galdera hau aurkezten du, Eskubide Sozialetako lehendakariordeak idatziz erantzun dezan:

– Zein izan da eskatutako eta onartutako eszedentzien datuen bilakaera 2015ean, 2016an eta 2017an?

Lan-eszedentziarako laguntza-eskabideen kopuruaren bilakaera eta xehetasuna 2015ean, 2016an eta 2017an.

Lan-eszedentziarako onartutako laguntza-eskabideen kopuruaren bilakaera eta xehetasuna 2015ean, 2016an eta 2017an, eta zenbat eskabide ukatu diren.

2015ean, 2016an eta 2017an zer alde egon da lehendabiziko eskabideen eta eszedentzia luzatzeko eskabideen artean?

– Eszedentzia eskatzeko adierazitako familia-egoerak xehakatzea eskatzen dut, deialdian jasotzen diren parametro eta egoera ezberdinak zehaztuta.

– 2015ean, 2016an eta 2017an paratutako aurrekontu-partidak izandako bilakaeraren xehetasuna. Zer datatan baliatua da partida osoa 2015ean, 2016an eta 2017an?

Iruñean, 2017ko abenduaren 13an

Foru parlamentaria: Mónica Doménech Linde